
EXPUNERE DE MOTIVE PRIVIND OPORTUNITATEA
 PROIECTULUI DE HOTĂRÂRE

Secțiunea 1
Titlul proiectului de hotărâre
Proiect de hotărâre privind modificarea şi aprobarea Organigramei și Statului de funcţii 
pentru Direcția Poliţiei Locale Timişoara 


Secțiunea a 2-a
Motivul emiterii proiectului de hotărâre
Modificarea parțială a structurii organizatorice a Direcției Poliţiei Locale Timişoara


1. Descrierea situației actuale
În prezent Organigrama Direcției Poliţiei Locale Timişoara este aprobată prin Hotărârea Consiliului Local nr. 47/03.08.2016 iar Statul de funcții este aprobat prin Hotărârea Consiliului Local nr. 376/17.07.2018.
2. Schimbări preconizate și rezultate așteptate
În vederea respectării legislației și a eficientizării activității instituției se impune modificarea parțială a structurii organizatorice și anume structura unor compartimente, respectiv structura unor funcții publice și contractuale. Aceste modificări vor permite o mai bună organizare, coordonare, conducere și control a personalului instituției.
Organigrama reflectă ierarhizarea compartimentelor, subordonarea ierarhică directă față de managementul instituției. Prin modificarea Organigramei se urmărește asigurarea funcționalității instituției, corectarea unor deficiențe apărute, precum și creșterea eficienței și eficacității compartimentelor de specialitate. 
3. Alte informații
Ținând cont de avizul Agenției Naționale a Funcționarilor Publici nr. 45712/2018, înregistrat la Direcția Poliției Locale Timișoara cu nr. 5491/25.09.2018.
Luând în considerare cele de mai sus, propunem modificări parțiale în structura funcțiilor publice și contractuale.
4. Concluzii
Precizăm că modificările solicitate nu impun creșterea numărului de posturi în organigrama instituției.
Menționăm că în bugetul instituției sunt prevăzute și aprobate cheltuieli de personal pentru posturile transformate, conform prevederilor legale.
Având în vedere aspectele prezentate, propunem aprobarea Organigramei și Statului de funcții, conform anexelor 1 și 2.

